KYK: Straatrot leef soos 'n koning in Bloubergstrand | Netwerk24
04 Maart 2019 12:51
Margarethe DeCafneyer, 'n diereliefhebber van Bloubergstrand in Kaapstad, het twee jaar gelede ’n piepklein diertjie van die sypaadjie af gered, sonder dat sy geweet het wat dit is.
Vandag is dit 'n spekvet rot, gedoop Ravioli, waarvoor daar selfs al op die internet 'n lewensmaat gevind is.
DeCafneyer sê Ravioli was ongeveer twee dae oud toe sy op hom afgekom het.
Sy het hom na ’n veearts geneem, omdat sy nie kon vasstel watter soort dier dit is nie.
DeCafneyer, wat ook na voëls en ’n vlermuis genaamd Bagel omsien, noem hom ’n "soet, dapper diertjie”.
Kort voor lank moes hy 'n maat kry.
"Rotte vaar beter in pare," verduidelik DeCafneyer.
Sy het op Facebook geadverteer vir 'n maat, en nie minder nie as vyf kandidate het na vore gekom.
Panda, met haar uitgaande persoonlikheid, was die perfekte maat vir die introvert Ravioli.
Meer oor: Kaapstad | Rot | Troeteldier
KYK: Brandweer red vet rot wat vassit